Държавен вестник, бр. 12, 2026 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  12
МИНИСТЕРСТВО 
НА ЗДРАВЕОПАЗВАНЕТО
НАРЕДБА № Н-1
от 19 януари 2026 г. 
за утвърждаване на медицински стандарт 
„Очни болести“
Член единствен. С тази наредба се ут­
върждава медицински стандарт по медицин­
ската специалност „Очни болести“ съгласно 
приложението.
Преходни и заключителни разпоредби
§ 1. Лечебните заведения привеждат дей­
ността си в съответствие с тази наредба в срок 
до 6 месеца от влизането є в сила.
§ 2. Наредбата се издава на основание 
чл. 6, ал. 1 от Закона за лечебните заведения.
Министър:
Силви Кирилов
Приложение
към член единствен
МЕДИЦИНСКИ СТАНДАРТ 
„ОЧНИ БОЛЕСТИ“
1. Основна характеристика на медицинската 
специалност „Очни болести“:
1.1. Дефиниция, основни цели и задачи на 
медицинската специалност „Очни болести“:
1.1.1. медицинската специалност „Очни 
болести“ се занимава с опазване на очното 
здраве, диагностика, консервативно и хирур­
гично лечение на заболяванията и аномалиите 
на окото и неговите придатъци, както и с 
рехабилитация на зрението;
1.1.2. медицинският стандарт по „Очни 
болести“ има за цел да формулира норми 
за лекарите с призната специалност „Очни 
болести“, специализантите, специалистите по 
здравни грижи и други специалисти, работещи 
в лечебни заведения, в които се осъществяват 
дейности по тази медицинска специалност, 
независимо от обема на извършваната в тях 
диагностична, консервативна и/или опера­
тивна дейност.
1.2. Специалността „Очни болести“ има 
следния обхват на дейности:
1.2.1. дейности в областта на промоцията 
на очното здраве и превенцията: разпростра­
нение на здравни знания и предпазване от 
загуба на зрение;
1.2.2. участие в изготвянето, провеждането 
и контрола на програми, свързани с очните 
заболявания в областта на общественото 
здравеопазване;
1.2.3. медицински грижи за всеки пациент 
с очно заболяване и проблем: диагностика, 
консервативно и хирургично лечение на за­
боляванията и аномалиите на окото и него­
вите придатъци, както и всички действия за 
рехабилитация на зрението;
1.2.4. изследване и определяне на рефрак­
ция, предписване на средства за корекция на 
зрението – очила, контактни лещи, средства за 
слабозрящи, помощни средства – специфична 
дейност за специалността, както и дейности 
по осъществяване на мерки за корекция на 
зрението (включително хирургична), пред­
приети от специалист по очни болести и под 
негово ръководство;
1.2.5. консултативна и методична помощ: 
консултиране на клинични случаи по искане 
на лекуващ лекар (екип) или консултации на 
пациент с очно заболяване, лекуван от спе­
циалист с друга медицинска специалност, и 
подпомагане организацията на плановите и 
спешните медицински грижи;
1.2.6. медицинска експертиза и експертиза 
на работоспособността;
1.2.7. съдебномедицинска експертиза;
1.2.8. дейности по клинични изпитвания на 
лекарствени продукти и медицински изделия.
1.3. Интердисциплинарни дейности, в кои­
то участва медицинската специалност „Очни 
болести“:
1.3.1. професионални очни заболявания;
1.3.2. офталмоонкология;
1.3.3. невроофталмология;
1.3.4. офталмогенетика;
1.3.5. пластична, реконструктивна и есте­
тична хирургия.
1.4. Видове дейности в обособени клонове 
на специалността „Очни болести“: 
1.4.1. витреоретинална хирургия – диаг­
ностика, хирургично лечение на витреорети­
нална патология; апликация на лекарствени 
вещества в стъкловидното тяло, първична и 
вторична профилактика на тези състояния;
1.4.2. „медицинска“ ретина-диагностика, 
лазерна и инжекционна терапия при заболя­
вания на хориоретината;
1.4.3. глаукома – диагностика, консерватив­
но, оперативно и лазерно лечение; първична 
и вторична профилактика;
1.4.4. очни травми – диагностика, кон­
сервативно, лазерно и оперативно лечение; 
първична и вторична профилактика;
1.4.5. детска офталмология и страболо­
гия – диагностика, консервативно и оператив­
но лечение; лечение на амблиопията; първична 
и вторична профилактика в детската възраст, 
оперативно лечение на страбизъм;
1.4.6. възпалителни заболявания на око­
то – диагностика, консервативно и оперативно 
лечение; първична и вторична профилактика;
МИНИСТЕРСТВА 
И ДРУГИ ВЕДОМСТВА